 19 ሚያዝያ 2020 ምንጪ ስእሊ, Getty Images ፈተና ጸላእና ንሕና ሰባት እንሰርሖም ዝነበርና ብዙሓት ዕዮታት ብሮቦታት ክትክኡ ምዃኖም ሰብ ሞያ ይገልጹ ለበዳ ኮሮናቫይረስ ድማ ነዚ ከይዲ የቀላጥፎ ምህላዉ እዮም ዝዛረቡ ኣብዚ ናይ ለበዳ እዋን ዓበይቲ ኮኑ ኣናእሽቱ ትካላት ምትሕውዋስ ናይ ሰባት ንምውጋድን ብዝሒ ብኣካል ናብ ስራሕ ዝመጹ ሰባት ንምንካይን ክብሉ ኣብ ንጥፈታቶም ሮቦታት የተኣታተዉ ኣለዉ ሰባት ኣብ ገዝኦም ኮይኖም ክዓይዎም ንዘይክእሉ ንጥፈታት ከኣ ብሮቦታት ይትክኡዎም ኣለዉ ንኣብነት ኣብ ኣመሪካ እቲ ዝዓበየ መደብር ዋልማርት ምድሪቤቱ ንምጽራይ ሮቦታት ክጥቀም ጀሚሩሎ ኣብ ደቡብ ኮርያ ድማ ሮቦታት መጠን ረስኒ ናይ ሰባት ክዕቅኑን ናይ ጽርየት ፈሳሲ ሳኒታይዘር ክዕድሉን ተራእዮም እዮም ሰብ ሞያ ጥዕና ሰባት ክፈናተቱን ከይተሓዋወሱን ምግባር ክሳብ 2021 ክቕጽል ከምዝኽእል ኣብ ዝገልጽሉ ዘለዉ እዋን ሮቦት ሸቓሎ ተደላይነቶም ክውስኽ ምዃኑ ግሁድ እዩ ምንጪ ስእሊ, AFP መግለጺ ስእሊ, ኣማዞን ኣሸሓት ሮቦታት ምትቃም ጀሚሩ ኣሎ ዘጽርዩ ሮቦታት ናይ ጽርየት ናውቲ ዝሰርሑ ትካላት ኣብዚ እዋን ጠለብ ምህርትታቶም ኣዝዩ ወሲኹሎ ዩቪዲ ሮቦትስ ዝበሃል ናይ ዴንማርክ ኩባንያ ጨረር ኣልትራቫዮሌት ተጠቒሞም ሕማም ንዘምጽኡ ታህዋስ ዘጽርዩ ሮቦታት የፍሪ እዞም ሮቦታቱ ከኣ ኣብዚ እዋን ናብ ቻይናን ኣውሮጳን ብኣማኢት እናተጽዓኑ ከይዶም እዮም ዓማዊሎም ናብ ገዝኦም ዝወስድዎም መግብታት ዝሸጡ ትካላትውን ነዞም መሳርሕታት እዚኦም ዝያዳ ክጥቀሙሎም ጀሚሮም ኣለዉ ሰብ ሞያ ከምዝብልዎ ድማ ብሰንኪ እዚ ለበዳ ተዓጽዮም ዝጸንሑ ትካላት ንግዲ እናተኸፈቱ ክመጽእ እንከለዉ እዚ ቴክኖሎጂታት ዝያዳ ክተኣታቶ እዩ በዚ ድማ ኣብ ቤት ትምህርትኹም ወይ ከኣ ኣብ እትሰርሕሉ ቤት ዕዮ ምድሪቤት ዘጽርይ ሮቦት ክትርእዩ ትኽእሉ ኢኹም እንተኾነ ሕዚውን ጉድለተት ኣሎ እዩ ንኣብነት ኣብ መደብራት ሒሳብ ዝቕበሉ ሮቦታት ብቐሊሉ ስለዝስበሩ ገለ እዋናት ድማ ስለዘይሰርሑ ዓማዊል ናብ ሰባት ከይዶም ክኸፍሉ ይግደዱ ከሸንቲ ሮቦታት ከ? 